
Riigihanke „Narva linnale sobivate ruumide üürimine sotsiaalmajutusüksuse vajadusteks” dokumentatsiooni kinnitamine.

1. Asjaolud ja menetluse käik.
19.06.2008 Linnavolikogu võttis vastu otsuse nr 232 „Linnavalitsusele riigihane korraldamise ülesande andmine Narva linnale sobivate ruumide rentimiseks sotsiaalmajutusüksuse vajadusteks ning Linnavalitsuse kohustamine esitada ettepanekud sotsiaalmajutusüksuse haldamise võimalustest”. Hankedokumentatsiooni koostamiseks oli Linnavalitsuse poolt kuulutatud välja konkurss: pakkumisekutsed olid saadetud kolmele advokaadibüroole. Parimaks oli tunnistatud Advokaadibüroo Entsik & Partnerid, kellega oligi sõlmitud vastav käsundusleping hankedokumentatsiooni koostamiseks.

Hankedokumentatsioon koosneb hankedokumendist „Narva linnale sobivate ruumide üürimine sotsiaalmajutusüksuse vajadusteks” ning selle lisadest: pakkuja osalemise avaldus; kinnitus kriminaal- või väärteomenetluse kohta; kinnitus pankroti- või likvideerimismenetluse kohta; nõusolek järelepärimiste tegemiseks; panga kinnituskiri; kinnitus tagatise esitamise kohustuse kohta; hinnapakkumus; kinnitus esitatud tingimustega nõustumise kohta; sotsiaalmajutusüksuse tehnilised tingimused; sotsiaalmajutusüksuse üürilepingu projekt.
2. Õiguslikud alused.
Kohaliku omavalitsuse korralduse seaduse § 22 lõike 2 alusel seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele. Riigihangete seaduse § 10 lõike 1 punkti 2 alusel seaduses sätestatud korda on kohustatud järgima kohaliku omavalitsuse üksus.

3. Otsus.
3.1 Kinnitada „Narva linnale sobivate ruumide üürimine sotsiaalmajutusüksuse vajadusteks” hankedokumentatsioon.

3.2 Kohustada Linnavalitsust kuulutada ja viia läbi riigihanget vastavalt kinnitatud dokumentidele.
4. Rakendussätted

4.1
Otsus jõustub seadusega ettenähtud korras.

4.2
Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

